Príloha č. 6 Súťažných podkladov

|  |
| --- |
| **PODMIENKY ÚČASTI****Zabezpečenie externých audítorských služieb súvisiacich s výkonom auditov operácií EŠIF****Aktualizácia 12.04.2022** |

**DOKLADY PREUKAZUJÚCE SPLNENIE PODMIENOK ÚČASTI**

**podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len "zákon")**

1. **osobné postavenie podľa § 32 zákona**
	1. **Doklady, prostredníctvom ktorých uchádzač preukazuje splnenie podmienok účasti vo verejnom**

 **obstarávaní týkajúcich sa osobného postavenia podľa § 32 zákona:**

* + 1. Uchádzač musí spĺňať podmienky účasti týkajúce sa osobného postavenia podľa § 32 ods. 1 zákona a preukázať ich splnenie dokladmi podľa § 32 ods. 2, resp. ods. 4 a ods. 5 zákona alebo podľa § 152 ods. 1 zákona, v zmysle ktorého hospodársky subjekt vo verejnom obstarávaní môže preukázať splnenie podmienok účasti osobného postavenia zápisom do zoznamu hospodárskych subjektov.
		2. Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 zákona alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.
		3. V prípade uchádzača, ktorého tvorí skupina dodávateľov zúčastnená vo verejnom obstarávaní, požaduje sa preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.
		4. Uchádzač nie je povinný predkladať doklady podľa § 32 ods. 2 zákona, ak verejný obstarávateľ je oprávnený použiť údaje z informačných systémov verejnej správy podľa osobitného predpisu (zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii).
		5. Na základe uvedeného, uchádzač so sídlom/miestom podnikania v Slovenskej republike, ktorého údaje sú vedené v informačných systémoch verejnej správy Slovenskej republiky, nie je povinný v zmysle
		§ 32 ods. 3 zákona predkladať verejnému obstarávateľovi doklady podľa § 32 ods.2 písm. a), b), c) a e) zákona. V prípade podmienky účasti podľa § 32 ods. 1 písm. e) zákona, vyššie uvedené pravidlo platí pre hospodárske subjekty (uchádzačov) taxatívne vymenované v § 2 ods. 2 zákona č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov.
		6. Ak uchádzač nepredloží doklad podľa § 32 ods. 2 písm. a) zákona, je povinný na účely preukázania podmienky účasti podľa § 32 ods. 1 písm. a) zákona jeho štatutárneho orgánu, člena štatutárneho orgánu, člena dozorného orgánu, prokuristu poskytnúť verejnému obstarávateľovi všetky údaje potrebné na vyžiadanie výpisu z registra trestov v zmysle § 10 ods. 4 zákona č. 330/2007 Z. z. o registri trestov a o zmene a doplnení niektorých zákonov v znení neskorších predpisov.
		7. Verejný obstarávateľ uvádza, že nevie použiť údaje z informačných systémov verejnej správy na získanie výpisu z registra trestov, ak je záujemcom právnická osoba, ktorej člen štatutárneho orgánu, člen dozorného orgánu alebo prokurista nie je občanom Slovenskej republiky. Ak má osoba štátne občianstvo iné ako slovenské, je potrebné, aby záujemca predložil výpis z registra trestov z krajiny pôvodu, resp. z krajiny obvyklého pobytu vrátane úradného prekladu tohto výpisu z registra trestov resp. postupoval podľa § 32 ods. 4 alebo 5 zákona, § 39, prípadne § 152 ods. 3 zákona. Verejný obstarávateľ nevie použiť údaje z informačných systémov verejnej správy na overenie splnenia podmienky účasti podľa § 32 ods. 1 písm. a) zákona týkajúceho sa samotného uchádzača (t. j. že uchádzač ako právnická osoba nebol odsúdený za niektorý z trestných činov vymenovaných v § 32 ods. 1 písm. a) zákona), ak má uchádzač sídlo mimo územia Slovenskej republiky.
		8. Ak má uchádzač sídlo alebo miesto podnikania mimo územia Slovenskej republiky, verejný obstarávateľ nevie použiť údaje z informačných systémov verejnej správy ani na získanie dokladov podľa § 32 ods. 2 písm. b) a písm. c) zákona.
		9. Preukazovanie podmienok účasti je voči verejnému obstarávateľovi účinné aj spôsobom podľa § 152
		ods. 4 zákona.

1.1.10 V prípade, že sú doklady, ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, môže uchádzač vložiť do systému JOSEPHINE tento digitálny doklad (vrátane jeho úradného prekladu). Ustanovenia zákona týkajúce sa preukazovania splnenia podmienok účasti - osobného postavenia prostredníctvom zápisu do zoznamu hospodárskych subjektov týmto nie sú dotknuté.

1. **finančné a ekonomické postavenie podľa § 33 zákona**
	1. **Doklady, prostredníctvom ktorých uchádzač preukazuje splnenie podmienok účasti vo verejnom obstarávaní týkajúcich sa finančného a ekonomického postavenia podľa § 33** **ods. 1 písm. a) a písm. d) zákona:**
		1. Vyžaduje sa predloženie dokladov podľa **§ 33 ods. 1 písm. a) zákona** - **vyjadrenie banky alebo pobočky zahraničnej banky**. Verejný obstarávateľ požaduje od uchádzačov predloženie nasledujúcich dokladov:
2. Uchádzač predloží **vyjadrenie** bankyalebo pobočky zahraničnej banky alebo zahraničnej banky (ďalej spoločne len „banka“), v ktorej má uchádzač vedený účet/vedené účty, nie staršie ako 3 mesiace ku dňu predkladania ponúk, ktoré musí obsahovať informáciu:
* o schopnosti uchádzača plniť finančné záväzky voči banke,
* o tom, že uchádzač nie je v nepovolenom debete,
* o tom, že v prípade splácania úveru uchádzač dodržuje splátkový kalendár,
* o tom, že na účet uchádzača nie je vydaný exekučný príkaz na vykonanie exekúcie prikázaním pohľadávky z účtu v banke.

V prípade, ak má uchádzač účty vo viacerých bankách, verejný obstarávateľ požaduje vyjadrenie banky v zmysle vyššie uvedenej požiadavky od každej z nich.

1. K vyjadreniu banky/bánk uchádzač zároveň predloží **čestné vyhlásenie** podpísané štatutárnym zástupcom uchádzača alebo iným zástupcom uchádzača, ktorý je oprávnený konať v jeho mene, nie staršie ako 3 mesiace ku dňu predkladania ponúk, **že nemá vedené účty ani záväzky v inej banke** **alebo bankách** ako tej, resp. tých, od ktorej, resp. ktorých predložil vyššie uvedené vyjadrenie, resp. vyjadrenia.

Minimálna požadovaná úroveň štandardov (dôkazové prostriedky):

- vyjadrenie banky/bánk v originálnom vyhotovení alebo v úradne overenej kópii tohto dokumentu, nie staršie ako 3 mesiace ku dňu predkladania ponúk,

- čestné vyhlásenie uchádzača, podpísané štatutárnym zástupcom uchádzača alebo iným zástupcom uchádzača, ktorý je oprávnený konať v jeho mene, nie staršie ako 3 mesiace ku dňu predkladania ponúk.

Vyžaduje sa **predloženie skenu originálov alebo úradne overených kópií** všetkých dokladov uvedených v týchto bodoch.

2.1.2Vyžaduje sa predloženie dokladov podľa **§ 33 ods. 1 písm. d) zákona - prehľad o celkovom obrate a prehľad o dosiahnutom obrate** v oblasti, ktorej sa predmet zákazky týka (audítorské služby), najviac za posledné tri hospodárske roky, za ktoré sú dostupné v závislosti od vzniku alebo začatia prevádzkovania činnosti.

Minimálna požadovaná úroveň štandardov:

**A:**

Uchádzač predloží na preukázanie celkového obratu **Výkazy ziskov a strát** (účtovná jednotka účtujúca v systéme podvojného účtovníctva) alebo **Výkazy o príjmoch a výdavkoch** (účtovná jednotka účtujúca v systéme jednoduchého účtovníctva), resp. ekvivalentné doklady podľa právnych predpisov platných v krajine sídla/miesta podnikania uchádzača (ak má uchádzač sídlo/miesto podnikania mimo územia SR), **najviac za posledné tri hospodárske roky, za ktoré sú dostupné v závislosti od vzniku alebo začiatku prevádzkovania podnikateľskej činnosti.**

Výkazy ziskov a strát a Výkazy o príjmoch a výdavkoch za uvedené obdobie v prípade subjektu, ktorého uvedené dokumenty nie sú verejne dostupné (vedené v neverejnej časti registra), uchádzač predloží potvrdené príslušným daňovým úradom, prípadne potvrdené inak v súlade s legislatívou platnou v krajine sídla/miesta podnikania uchádzača ako sken **originálov** **resp. úradne overených fotokópií** v systéme JOSEPHINE.

V prípade uchádzačov, ktorí tieto dokumenty povinne zverejňujú, môžu uchádzači predmetné dokumenty predložiť **ako sken výstupov** z Registra účtovných závierok ([www.registeruz.sk),](http://www.registeruz.sk/) resp. **odkazom na ich zverejnenie** v Registri účtovných závierok. Odkaz na zverejnené dokumenty „Výkazy ziskov a strát“ a „Výkazy o príjmoch a výdavkoch“ uvedú na samostatnom listinnom dokumente, ktorý do systému JOSEPHINE priložia ako sken.

**B:**

Zároveň uchádzač predloží **čestné vyhlásenie o dosiahnutom obrate za posledné tri hospodárske roky dosiahnutom v oblasti, ktorej sa predmet zákazky týka** (t. j. poskytovanie audítorských služieb) **v minimálnej výške 400 000,- EUR (slovom „štyristotisíc EUR“)**.

Údaje o dosiahnutom obrate v oblasti, ktorej sa predmet zákazky týka, uvedie uchádzač s presnosťou na dve desatinné miesta v EUR, pričom predmetnú sumu nesmie matematicky zaokrúhliť nahor.

Čestné vyhlásenie musí byť podpísané štatutárnym zástupcom uchádzača alebo iným zástupcom uchádzača, ktorý je oprávnený konať v jeho mene; ak ide o skupinu uchádzačov, osobou oprávnenou konať za príslušného člena skupiny, ktorého sa doklad týka.

**2.2** Pre určenie výšky obratu sa pri prepočte cudzej meny na menu euro použije kurz Európskej centrálnej banky platný v deň odoslania oznámenia o vyhlásení tohto verejného obstarávania na zverejnenie v Úradnom vestníku EÚ.

**2.3** Uchádzač môže na preukázanie finančného a ekonomického postavenia využiť finančné zdroje inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení Rámcovej dohody bude skutočne používať zdroje osoby, ktorej postavenie využíva na preukázanie finančného a ekonomického postavenia. Túto skutočnosť preukazuje uchádzač **písomnou zmluvou** uzavretou s osobou, ktorej zdrojmi mieni preukázať svoje finančné a ekonomické postavenie. Z písomnej zmluvy musí vyplývať **záväzok** osoby, **že poskytne plnenie počas celého trvania zmluvného vzťahu.** Osoba, ktorej zdroje majú byť použité na preukázanie finančného a ekonomického postavenia, musí preukázať splnenie podmienok účasti týkajúce sa osobného postavenia okrem § 32 ods.1 písm. e) zákona a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona.

**2.4** V prípade uchádzača, ktorého tvorí skupina dodávateľov zúčastnená na verejnom obstarávaní, požaduje sa preukázanie splnenia podmienok účasti týkajúcich sa finančného a ekonomického postavenia za všetkých členov skupiny spoločne.

**2.5** Odôvodnenie primeranosti podmienky účasti vo vzťahu k predmetu zákazky a potreby jej zahrnutia medzi podmienky účasti podľa § 38 ods. 5 zákona: Požadované doklady podľa § 33 ods. 1 písm. a) zákona uchádzač predloží ako dôkaz ekonomickej stability a schopnosti bezproblémového plnenia predmetu zákazky zo strany uchádzača, keďže verejný obstarávateľ neposkytuje preddavky na plnenie predmetu zákazky. Zámerom podmienky účasti podľa § 33 ods. 1 písm. d) zákona je zabezpečenie účasti na verejnom obstarávaní uchádzačov s dostatočne stabilným finančným zázemím. Požiadavka na minimálny dosiahnutý obrat v oblasti, ktorej sa predmet zákazky týka, je primeraná vo vzťahu k druhu, rozsahu a zložitosti predmetu zákazky a bola stanovená v súlade s § 38 ods. 6 zákona.

1. **technická spôsobilosť alebo odborná spôsobilosť podľa § 34 zákona**
	1. **Doklady, prostredníctvom ktorých uchádzač preukazuje splnenie podmienok účasti vo verejnom obstarávaní týkajúcich sa technickej spôsobilosti alebo odbornej spôsobilosti podľa § 34 ods. 1 písm. a) a písm. g) zákona:**
		1. Vyžaduje sa predloženie dokladov podľa **§ 34 ods. 1 písm. a) zákona** - **zoznam poskytnutých služieb** za predchádzajúce **tri** roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona.

**Referenciou je elektronický dokument, obsahujúci potvrdenie o poskytnutí služby, ktorý obsahuje náležitosti podľa § 12 ods. 2 zákona**.

*Minimálna požadovaná úroveň štandardov:*

* Podmienka účasti podľa § 34 ods. 1 písm. a) zákona bude splnená, ak uchádzač preukáže súhrnný objem poskytnutých služieb rovnakého alebo podobného charakteru ako je predmet zákazky za predchádzajúce 3 roky od vyhlásenia verejného obstarávania **v minimálnej výške 400 000,- EUR bez DPH (slovom štyristotisíc EUR bez DPH).**
* Za zákazku rovnakého alebo podobného charakteru sa považuje zákazka na poskytnutie audítorských služieb.

Všetky požadované plnenia, ktoré uchádzač preukazuje, musia byť zároveň realizované minimálne v jednej z nasledovných oblastí: výkon auditu/kontroly/overovania prostriedkov/projektov/programov v oblasti financovania zo zdrojov EÚ/iných medzinárodných zdrojov zahraničnej pomoci/štátneho rozpočtu/súkromného sektoru, alebo ekvivalent, pričom audit/kontrola/overovanie boli vykonávané podľa medzinárodne uznávaných audítorských štandardov a podľa legislatívy SR a/alebo legislatívy EÚ a/alebo príslušnej národnej legislatívy.

**Ak potvrdzuje referenciu verejný obstarávateľ alebo obstarávateľ, v zmysle § 12 zákona je jediný spôsob preukázania referencií, referencia zverejnená v Evidencii referencií na stránke ÚVO.**

Ak bude v predložených dokumentoch uvedená cena plnenia v inej mene ako euro, použije sa na prepočet z inej meny na euro kurz Európskej centrálnej banky platný v deň odoslania oznámenia o vyhlásení tohto verejného obstarávania na zverejnenie v Úradnom vestníku EÚ.

*Odôvodnenie primeranosti podmienok účasti vo vzťahu k predmetu zákazky a potrebu jej zahrnutia medzi podmienky účasti v oznámení o vyhlásení verejného obstarávania podľa § 38 ods.5 zákona:*

Podmienkou účasti podľa § 34 ods. 1 písm. a) zákona verejný obstarávateľ žiada predložiť informácie o predchádzajúcich plneniach, ktoré uchádzači realizovali za uvedené obdobie, s cieľom umožniť vo verejnom obstarávaní účasť uchádzačov s dostatočnými odbornými skúsenosťami v rámci činností požadovaných v predmete zákazky. Požiadavka na predloženie zoznamu poskytnutých služieb je primeraná vo vzťahu k druhu, rozsahu a zložitosti predmetu zákazky.

3.1.2 Vyžaduje sa predloženie dokladov podľa **§ 34 ods. 1 písm. g)** **zákona** -  **údaje o vzdelaní a odbornej praxi alebo o odbornej kvalifikácii osôb určených na plnenie zmluvy alebo riadiacich zamestnancov**.

Verejný obstarávateľ požaduje od uchádzačov predloženie údajov o vzdelaní a odbornej praxi alebo o odbornej kvalifikácii osôb určených na plnenie zmluvy alebo riadiacich zamestnancov (ďalej aj „expertov“).

Verejný obstarávateľ požaduje, aby uchádzač preukázal, že na plnenie Rámcovej dohody má k dispozícii expertov, ktorí garantujú jeho odbornú spôsobilosť. Verejný obstarávateľ požaduje od uchádzača preukázať údaje o vzdelaní a o odbornej praxi alebo odbornej kvalifikácii expertov, a to predložením **profesijných životopisov** (napr. vo formáte Europass) **a** **dokladmi v zmysle požiadaviek na jednotlivých expertov uvedených nižšie**. Každý uchádzačom predložený profesijný životopis, ktorým uchádzač preukazuje údaje o vzdelaní a o odbornej praxi expertov, musí obsahovať minimálne nasledovné informácie:

1. **meno a priezvisko** experta;
2. **dosiahnuté vzdelanie** vrátane - **názvu školy**,

- názvu **odboru**/špecializácie,

- **úrovne** **kvalifikácie** (stupeň vzdelania),

 - **roku ukončenia** štúdia;

1. **pracovnú skúsenosť** vrátane - **názvu zamestnávateľa**,

 - **pracovnej pozície**,

 - **trvanie pôsobenia** v danej funkcii.

d) **podpis experta**

Zo životopisov musí byť presne zrejmá dĺžka trvania odbornej praxe (pracovnej skúsenosti) v požadovanej oblasti tak, aby verejný obstarávateľ vedel jednoznačne vyhodnotiť splnenia predmetnej podmienky účasti.

*Minimálna požadovaná úroveň štandardov*:

Uchádzač vyššie uvedeným spôsobom preukáže splnenie nasledovných minimálnych požiadaviek
na jednotlivých expertov:

**1. Minimálne jeden „kľúčový expert“:**

* ukončené minimálne vysokoškolské vzdelanie II. stupňa - splnenie uvedenej požiadavky musí jednoznačne vyplývať z údajov uvedených v životopise experta,
* minimálne 3 ročná pracovná skúsenosť v oblasti výkonu auditu/kontroly/overovania prostriedkov/projektov/programov v rámci fondov EÚ/iných finančných zdrojov zahraničnej pomoci/prostriedkov štátneho rozpočtu/súkromného sektoru, alebo ekvivalent vykonávaných podľa medzinárodne uznávaných audítorských štandardov a podľa legislatívy SR a/alebo legislatívy EÚ a/alebo príslušnej národnej legislatívy. – splnenie uvedenej požiadavky musí jednoznačne vyplývať z údajov, uvedených v životopise experta,
* minimálne 2 ročná pracovná skúsenosť na manažérskej pozícii – splnenie uvedenej požiadavky musí jednoznačne vyplývať z údajov uvedených v životopise experta.

**2. Minimálne 20 „iných expertov“:**

* ukončené minimálne vysokoškolské vzdelanie II. stupňa – splnenie uvedenej požiadavky musí jednoznačne vyplývať z údajov uvedených v životopise experta,
* minimálne 2 ročná pracovná skúsenosť v oblasti výkonu auditu/kontroly/overovania prostriedkov/projektov/programov v rámci fondov EÚ/iných finančných zdrojov zahraničnej pomoci/prostriedkov štátneho rozpočtu/súkromného sektoru, alebo ekvivalent vykonávaných podľa medzinárodne uznávaných audítorských štandardov a podľa legislatívy SR a/alebo legislatívy EÚ a/alebo príslušnej národnej legislatívy. – splnenie uvedenej požiadavky musí jednoznačne vyplývať z údajov uvedených v životopise experta.

**3.2** Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení Rámcovej dohody bude skutočne používať kapacity osoby/osôb, ktorej/ktorých spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť uchádzač preukáže **písomnou zmluvou** uzavretou s osobou, ktorej technickými alebo odbornými kapacitami mieni preukázať svoju technickú spôsobilosť alebo odbornú spôsobilosť.

Z písomnej zmluvy musí vyplývať **záväzok osoby, že poskytne svoje kapacity počas celého trvania zmluvného vzťahu**. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí **preukázať:**

* **splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona**;
* oprávnenie poskytovať službu, ktoré preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté.

Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami (najmä podľa § 34 ods. 1 písm. g) zákona), uchádzač môže využiť kapacity inej osoby len ak táto bude reálne vykonávať služby, na ktoré sa kapacity vyžadujú. Zodpovednosť uchádzača za plnenie Rámcovej dohody tým nie je dotknutá.

**3.3** V prípade uchádzača, ktorého tvorí skupina dodávateľov zúčastnená na verejnom obstarávaní, požaduje sa preukázanie splnenia podmienok účasti týkajúcich sa technickej spôsobilosti a odbornej spôsobilosti za všetkých členov skupiny spoločne.

**3.4** *Odôvodnenie primeranosti podmienok účasti vo vzťahu k predmetu zákazky a potrebu jej zahrnutia medzi podmienky účasti v oznámení o vyhlásení verejného obstarávania podľa § 38 ods.5 zákona:*

Podmienka účasti podľa § 34 ods. 1 písm. g) zákona týkajúca sa požiadaviek na „kľúčového experta“ vyplýva z nárokov na kvalitné zabezpečenie požadovaných služieb a riadenie tímu realizujúceho plnenie Rámcovej dohody, pričom verejný obstarávateľ požaduje osobu s dostatočnou praxou potrebnou k riadnemu zabezpečeniu realizácie zákazky vrátane potrebných skúseností na manažérskej pozícii.

Podmienka účasti podľa § 34 ods. 1 písm. g) zákona týkajúca sa požiadaviek na „iných expertov“ vyplýva z nárokov na zabezpečenie plnenia Rámcovej dohody dostatočným počtom expertov s primeranými skúsenosťami v požadovanej oblasti, ktorí majú vykonávať predmetné audítorské služby v zmysle Opisu predmetu zákazky, tak aby bol zabezpečený efektívny a kvalitný výkon audítorských služieb v lehotách stanovených verejným obstarávateľom v nadväznosti na plnenie povinností a úloh vyplývajúcich pre verejného obstarávateľa zo všeobecne záväzných právnych predpisov SR a EÚ.

1. **všeobecné informácie, jednotný európsky dokument - JED**
	1. Uchádzač môže v zmysle § 39 zákona nahradiť doklady a dokumenty, prostredníctvom ktorých preukazuje splnenie podmienok účasti vo verejnom obstarávaní požadované v oznámení o vyhlásení verejného obstarávania a súťažných podkladoch jednotným európskym dokumentom, v takomto prípade súčasťou jeho ponuky bude vyplnený jednotný európsky dokument (ďalej aj ako „JED“).
	2. **Verejný obstarávateľ vyhlasuje, že obmedzuje informácie požadované na podmienky účasti (týkajúce sa časti IV: Podmienky účasti) na jednu otázku, s odpoveďou áno alebo nie (ALFA: Globálny údaj pre všetky podmienky účasti)**, t.j. či uchádzač spĺňa všetky podmienky účasti stanovené v oznámení o vyhlásení verejného obstarávania a podľa tejto prílohy.
	3. Informácie a pokyny na vyplnenie JED sú zverejnené na webovom sídle Úradu pre verejné obstarávanie <https://www.uvo.gov.sk/zaujemcauchadzac/jednotny-europsky-dokument-604.html> .
	4. Uchádzač, ktorý sa verejného obstarávania zúčastňuje **samostatne** a ktorý **nevyužíva** zdroje a/alebo kapacity iných osôb na preukázanie splnenia podmienok účasti, vyplní a predloží **jeden** JED.
	5. Uchádzač, ktorý sa verejného obstarávania zúčastňuje samostatne, **ale využíva zdroje a/alebo kapacity iných osôb na preukázanie splnenia podmienok účasti, vyplní a predloží JED za svoju osobu spolu s vyplneným/vyplnenými, samostatným/samostatnými JED/JED**, ktorý/ktoré obsahuje/obsahujú príslušné informácie **pre každú z osôb**, ktorých zdroje a/alebo kapacity využíva uchádzač na preukázanie splnenia podmienok účasti v tomto verejnom obstarávaní.
	6. **V prípade, že uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží samostatný JED s požadovanými informáciami za každého člena skupiny dodávateľov spolu s ich podpismi.**
	7. Podľa § 39 ods. 6 zákona, ak uchádzač použije JED, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu písomne – elektronickými prostriedkami, spôsobom určeným systémom JOSEPHINE požiadať uchádzača o predloženie dokladu alebo dokladov nahradených JED. Uchádzač doručí elektronicky spôsobom určeným systémom JOSEPHINE, doklady verejnému obstarávateľovi do piatich pracovných dní odo dňa doručenia žiadosti, ak verejný obstarávateľ neurčil v žiadosti dlhšiu lehotu.
	8. Ak uchádzač nevyužije na preukázanie splnenia podmienok účasti jednotný európsky dokument podľa § 39 zákona, v takom prípade v rámci svojej ponuky predkladá naskenované originály alebo úradne overené kópie dokladov na preukázanie splnenia podmienok účasti vo formáte .pdf a vloží ich do systému JOSEPHINE ako súčasť ponuky, tak, ako je uvedené v súťažných podkladoch v Časti IV. Pokyny na vypracovanie ponuky.